Võltsmoraalist vabanemine  Oma sisemise hoora teadvustamisel on oma seksuaalsuse vabastamine võltsmoraalist ja eelarvamustest väga olulisel  kohal. Toimub ju ka meie suhestumine maailmaga läbi seksuaalsuse. Hoora eitamine viib isiklike soovide mitteteadvustamiseni ja nii võib kergesti juhtuda, et laseme ennast ära petta võltsmotiividel, mis sobivad paremini ühiskonna moraali nõudmistega, aga jätavad meid ennast hätta.  Kokkuvõtteks võiks siis öelda, et on väga oluline tunnistada ka enda pahupooli. Meil on kalduvus oma motiive ilusamaks mõelda ja nagu toodud näiteski, ei anna me endale tihti lihtsalt aru, kui manipulatiivselt me tegelikult  käitume. Hoor on oluline osa igast naisest. Temast sõltub nii võime ennast anda kui ka võime enesele naudinguid lubada. Nunn ja hoor käsikäes vormivad naise kogu tema külluslikkuses, aga ka vajalikus kasinuses. Kumbki aspekt üksinda aga viib vankri kraavi. Naine kui ruum on lõpmatu. Ta mahutab endas kogu oleva. Nunna vajab ta selleks, et kogu selles kõiksuses siiski valitsejannaks jääda, aga hoorata oleks iga kõiksus vaid pisike tagahoov.